เมื่อวานหนูมีอะไรกับแฟนค่ะ แค่สดด้วยกันแค่แรกๆมีนํ้าหล่อลื่นออกมา แล้วสักพักก็ใส่ถุงยางทำต่อ หนูสามารถที่จะท้องได่มั้ยคะ หนูกังวลมากค่ะ
สวัสดีค่ะ การสอดใส่อวัยะเพศชายเข้าสู่ช่องคลอดในช่วงแรก หากยังไม่มีการหลั่งน้ำอสุจิเกิดขึ้น มีแค่น้ำหล่อลื่นออกมา โอกาสที่จะตั้งครรภ์ก็ไม่มี ยกเว้นก่อนหน้านั้น ฝ่ายชายได้มีการหลั่งน้ำอสุจิออกไปก่อนแล้ว เช่น จากการช่วยตัวเอง อสุจิก็อาจค้างอยู่ในท่อปัสสาวะ และออกมากับน้ำหล่อลื่นได้ และโอกาสในการตั้งครรภ์ก็อาจมีได้ค่ะส่วนหลังจากนั้น หากได้ใส่ถุงยางอนามัย และมีเพศสัมพันธ์ต่อจนมีการหลั่งน้ำอสุจิเกิดขึ้น ก็จะมีโอกาสตั้งครรภ์ได้ประมาณ 2%-18% (ทั้งนี้เพราะถุงยาง ไม่สามารถช่วยป้องกันการตั้งครรภ์ได้ 100%)หลังจากนี้ หากจะมีเพศสัมพันธ์บ่อยๆ และยังไม่พร้อมที่จะตั้งครรภ์ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99%